kardosdrur/scandi-wiki huggingface dataset:
Tigerøje

Tigerøje er et mineral med gul og brun farve i farvede bånd og med en tydelig fiberøs opbygning, der giver stenen en egen glans (chatoyering), hvor lyset spiller i fibrene og kan give lysstriber på overfladen. Fibrene er opstået da det oprindelige mineral blå asbest eller tilsvarende mineraler gradvist er blevet erstattet med kisel men har beholdt asbestens struktur. Striberne giver mindelser om et katteøje, men på grund af farven betegnes mineralet tigerøje. Et tilsvarende blågrønt mineral benævnes falkeøje.

Forekomst
Tigerøje findes i Sydafrika, Vestaustralien, Kina, Indien, Canada, Myanmar, Namibia, Ukraine og USA.

Anvendelse og overtro
Tigerøje anvendes især som smykkesten slebet i cabochon og som perler, men kan også skæres til figurer. 

Stenen er blevet tilskrevet helbredende evner over for hovedpine, iskias og sygdomme i testiklerne.

Litteratur 
 Ædelstene i farver. – København 1972 / Ove Dragsted. (Side 260)

Eksterne henvisninger 

Smykkesten
Kvartsvarianter
Steen Møller Rasmussen

Steen Møller Rasmussen (født 20. juni 1953 i Glostrup) er en dansk filmfotograf, instruktør og billedkunstner.

Filmografi 
 Du er ikke alene (1978)
 Det parallelle lig (1982)
 Der findes ingen tamme dyr (1983)
 Drengen der forsvandt (1984)
 Forbrydelsens element (1984)
 Med lille Klas i kufferten (1984)
 Tekno Love (1989)
 Perfect world (1990)

Eksterne henvisninger 
 

Filmfotografer fra Danmark
Personer fra Glostrup
Filminstruktører fra Danmark
Månesten (smykkesten)

Månesten er en varietet af orthoklas og hører dermed til gruppen af feldspat. Mineralet er halvgennemsigtigt/gennemskinneligt med en lagdelt struktur, hvilket på slebne sten giver et ”mystisk” blålighvidt genskær som Månen eller Månens spejling i vand.

Forekomst 
De bedste forekomster af månesten er på Sri Lanka. Derudover findes mineralet i Australien, Brasilien, Indien, Madagaskar, Myanmar, Østrig, Tanzania og USA.

Anvendelse og overtro 
Mineralet slibes til smykkesten, almindeligs som cabochon. Stenen kan være sårbar over før stød og ridses let på grund af den lave hårdhed.

Stenen hævdes at hjælpe på hovedpine og menstruationsproblemer og i øvrigt at styrke psyken.

Litteratur 
 Ædelstene i farver. – København 1972 / Ove Dragsted. (Side 311-313)

Eksterne henvisninger 

Smykkesten
Kvartsvarianter
Johan Söderqvist

Ulf Johan Söderqvist (født 11. februar 1966 i Täby) er en svensk filmmusikkomponist.

Udvalgt filmografi 

 Brev til Jonas (kortfilm, 1992)
 Brødre (2004)
 Efter brylluppet (2006)
 The Monastery (2007)
 Hævnen (2010)
 Kongen av Bastøy (2010)
 Kon-Tiki (2012)
 Den skaldede frisør (2012)
 Kvinden i buret (2013)
 Kongens valg (2016)

Eksterne henvisninger 
 
 

Komponister fra Sverige
Filmkomponister
Morten Tyldum

Morten Tyldum (født 19. maj 1967 i Bergen) er en norsk filminstruktør.

Liv og virke

Barndom 
Tyldum voksede op i Fyllingsdalen og senere på Sotra, men boede i Tønsberg fra han var fem til otte år gammel. Tyldum studerende ved Universitetet i Bergen, før han flyttede til New York som 20-årig. Der blev han uddannet ved School of Visual Arts.

Karriere 
Tyldum arbejdede i NRK Drama og var med til at starte ungdomsserien U i 1991. Han instruerede også kortfilm, novellefilm og reklamefilm. I 1999 blev Tyldum kåret til Årets filmtalent i Dagbladet. Han havde sin spillefilmdebut med dramakomedien Buddy (2003), med Nicolai Cleve Broch, Aksel Hennie, Anders Baasmo Christiansen, Pia Tjelta, Janne Formoe og Edward Schultheiss i hovedrollerne. Filmen vandt prisen for bedste norske biograffilm under Amandaprisen 2004. Tyldum instruerede derefter kriminalfilmen Varg Veum - Falne engler (2008), med Trond Espen Seim, Bjørn Floberg og Pia Tjelta i hovedrollerne. Filmen er baseret på Gunnar Staalesens roman Falne engler og er den fjerde i filmserien om privatdetektiven Varg Veum. 

Tyldum gjorde sig bemærket internationalt med kriminalfilmen Headhunterne (2011), med Aksel Hennie, Nikolaj Coster-Waldau og Synnøve Macody Lund i hovedrollerne. Filmen er baseret på Jo Nesbøs Hodejegerne. Den blev solgt til over 50 land og blev den første norske film til at blive nomineret til BAFTA for bedste udenlandske film. Filmen vandt publikumsprisen under Amandaprisen 2012. Tyldum havde også success med den historiske thriller The Imitation Game (2014), med Benedict Cumberbatch og Keira Knightley i hovedrollerne. Filmen er baseret på den britiske matematiker Alan Turings indsats under Anden Verdenskrig. Den blev nomineret til otte Oscar under Oscaruddelingen 2015, inkluderet for bedste filmatisering, og Tyldum blev som den første nordmand nomineret til bedste instruktør. Han blev også nomineret til Directors Guild of America Award for bedste instruktion i en spillefilm.

Privatliv 
Tyldum bosatte sig efteråret 2012 i Beverly Hills med konen Janne, som han har en søn sammen med. Han har også en steddatter.

Referencer

Eksterne henvisninger 
 

Filminstruktører fra Norge
August Ludwig Reyscher

August Ludwig Reyscher (født 10. juli 1802 i Unterriexingen, død 1. april 1880 i Cannstatt) var en tysk retslærd og politiker. 

Reyscher blev dr.jur. i 1824 og samme år privatsekretær hos den württembergske gesandt i München, i 1826 ansat i det württembergske Justitsministerium, i 1829 privatdocent i Tübingen, 1831 ekstraordinær professor sammesteds, i 1837 ordinær professor, i 1851 af politiske grunde forsat til en administrativ post i Ulm, samme år tog han sin afsked og virkede der efter som sagfører. Som politiker tilhørte han det liberale parti, han var tilhænger af den tyske enhedstanke, var medlem af det württembergske kammer og udfoldede gennem en årrække en frugtbar publicistisk virksomhed. Som retslærd stod han i germanisternes lejr. Han ledede udgivelsen af Vollständige, historisch und kritisch bearbeitete Sammlung der württembergischen Gesetze (I—IXX 1828—51) og skrev, foruden retsbetænkninger, afhandlinger og andet, Das gesammte württembergische Privatrecht (I—II 1837 og 1843, 2. oplag 1845 og 1847, III 1848). Sammen med Wilhelm Eduard Wilda, senere med Georg Beseler og Otto Stobbe udgav han Zeitschrift für deutsches Recht und deutsche Rechtswissenschaft (I—XX 1839—61). Hans Erinnerungen aus alter und neuer Zeit (1802 bis 1880) offentliggjordes 1884 af Karl Riecke. Den hårde dom, Robert von Mohl i sine Lebens-Erinnerungen (I, Stuttgart og Leipzig 1902, s. 207—08) fælder over ham, deles ikke af andre.

Kilder 

 

Jurister fra Tyskland
Politikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Matthew Goode

Matthew William Goode (født 3. april 1978 i Exeter) er en britisk skuespiller.

Udvalgt filmografi

Film 
 Chasing Liberty (2004) – Ben Calder
 Match Point (2005) – Tom Hewett
 The Lookout (2007) – Gary Spargo
 Gensyn med Brideshead (2008) – Charles Ryder
 Watchmen (2009) – Adrian Veidt/Ozymandias
 A Single Man (2009) – Jim
 Leap Year (2010) - Declan O'Callaghan
 Stoker (2013) – Uncle Charlie
 Belle (2013) – Sir John Lindsay
 The Imitation Game (2014) – Hugh Alexander
 Allied (2016) – Guy Sangster

Tv-serier 
 The Good Wife (2014–2015; 28 afsnit) – Finley "Finn" Polmar
 Downton Abbey (2014–2015; 5 afsnit) – Henry Talbot
 The Crown - (2017; 3 afsnit) Tony Armstrong-Jones

Eksterne henvisninger 

 

Filmskuespillere fra England
Tv-skuespillere fra England
Personer fra Exeter
Georg Heinrich Pertz

Georg Heinrich Jakob Pertz (født 28. marts 1795 i Hannover, død 7. oktober 1876 i München) var en tysk historiker.

Pertz ansattes 1823 i arkivet i Hannover. Tidlig blev den preussiske minister vom Steins opmærksomhed henledt på ham, og denne gav ham  (1826) overledelsen af det store udgiverarbejde Monumenta Germaniae historica, der i flere rækker (Scriptores, Leges, Diplomata, Deutsche Chroniken, Auctores Antiquissimi, Epistolae, Antiquitates) udgiver kilderne til Tysklands historie i middelalderen. Pertz selv beskæftigede sig mest med den karolingiske tid. For de talrige rejser, dette arbejde medførte, og sine studier i tyske og fremmede håndskriftsamlinger har han gjort rede i Archdv der Gesellschaft für ältere deutsche Geschichtskunde (bind 5—14, 1824—72). I 1842 blev Pertz overbibliotekar i Berlin; 1874 trak ham sig tilbage fra sin embeds- og udgivervirksomhed. Til Tysklands nyere historie har Pertz leveret de vigtige bidrag Leben des Ministers Freiherrn von Stein (6 bind, 1849—54) og Leben des Feldmarschalls Grafen von Gneisenau.

Kilder 

   

Historikere fra Tyskland
Arkivarer
Bibliotekarer fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Hannover
Martin Zandvliet

Martin Pieter Zandvliet (født 7. januar 1971 i Fredericia) er en dansk filminstruktør, manuskriptforfatter og filmklipper.

Karriere 

Han har instrueret den danske film Under Sandet/Land Of Mine. Martin Pieter Zandvliet er uddannet fra Super16.

Udvalgt filmografi

Eksterne henvisninger 

 

Personer fra Fredericia
Filminstruktører fra Danmark
Manuskriptforfattere fra Danmark
Filmklippere fra Danmark
Robertprisen for årets instruktør
Religionskrig

En religionskrig er en krig som er begrundet i religiøse forskelle mellem de stridende parter. Da begrebet religion er af nyere dato, kaldtes en sådan krig tidligere for hellig krig (latin: bellum sacrum). Det islamiske begreb jihad (arabisk: جهاد) oversættes ofte fejlagtigt til hellig krig, selvom begrebet (der kan oversættes med at stræbe eller anstrenge sig) dækker en række forskellige religiøse aktiviteter, hvoraf de færreste er voldelige. De religionskrige som kristne i Middelalderen førte mod bl.a. muslimer i Mellemøsten, kaldes korstog.

I tidens løb har mange af de krige, som de stridende hævdede at føre af religiøse årsager, lige så meget handlet om landområder, økonomisk vinding, etniske forskelle og andre ikke-religiøse forhold. Dette gælder også for nogle af vor tids krige, såsom Israels krige med sine arabiske naboer og konflikten i Nordirland.

Religionskrig eller ej? 

I dag er historikerne ret enige om, at krige til alle tider er brudt ud af en række forskellige grunde, heriblandt territoriale stridigheder, militære kappestride, etniske konflikter eller bestræbelser for at opnå økonomiske eller erhvervsmæssige fordele, og at krige til alle tider er blevet styret af ting som stolthed, fordomme, tvang, misundelse, grådighed, kappestrid og følelsen af uretfærdighed. Men frem til engang i midten af 1600-tallet blev disse bevæggrunde altid fremstillet som religiøse, mens det først herefter blev anset for legitimt at føre krig af andre grunde end de religiøse, fx ønsket om at styrke en nation i forhold til sine naboer.

I dag er det stadig en almindelige opfattelse, at mange krige føres af religiøse grunde. I deres Encyclopedia of Wars har Axelrod og Phillips beskrevet 1.763 forskellige krige gennem verdenhistorien, men fundet at kun 123 af dem, svarende til 7 %, havde religiøse årsager. I Gordon Martels fembindsværk Encyclopedia of War bruges som kriterie for religionskrig, at åbenlyse religiøse handlinger skal indgå i krigsførelsen, og med dette kriterie er 6 % af krigene omtalt i værket religionskrige.

Litteratur 
 James Turner Johnson (1997): The Holy War Idea in Western and Islamic Traditions. Penn State Press, , 9780271042145

Referencer 

Krig
Krig
Kiana Weber

Kiana June Weber er en amerikansk violinist, der er bedst kendt som medlem af det keltiskinspirerede band Gaelic Storm.

Opvækst og uddannelse 
Weber blev født tæt ved Chelsea, Michigan som datter af David Weber og Connie Weber. I 2007 blev hun færdig på Chelsea High School. Hun blev senere uddannet på University of Michigan’s School of Music.

Karriere 
Weber startede sin karriere i et keltisk band kaldet The Chelsea House Orchestra. I 2009 blev Weber medlem af den canadiske violintrup Barrage. Hun turnerede med Barrage i tre år, hvor de optrådte i teatre, musikfestivaler og tv-programmer i Nordamerika, Europa og Asien.

I efteråret 2012 blev hun medlem af Gaelic Storm.

Privatliv 
Weber er gift med Martin Howley, der spiller banjo for det irske band We Banjo 3.

Referencer

Eksterne henvisninger 
 

Gaelic Storm
Violinister fra USA
Maskearatinga

Maskearatinga (Psittacara mitratus) er en fugleart, der lever i Andesbjergene i Peru, Bolivia og Argentina.

Noter 
  Avibase - the world bird database

Eksterne henvisninger 

Papegøjer
Andesfugle
La Tropicale Amissa Bongo

La Tropicale Amissa Bongo er et gabonsk etapeløb i landevejscykling som arrangeres hvert år i marts. Løbet er blevet arrangeret siden 2006. Løbet er af UCI klassificeret som 2.1 og er en del af UCI Africa Tour, hvor det er det højest rangerede løb. 

I 2014 blev Natnael Berhane den første afrikanske vinder af løbet.

Vindere

Referencer

Eksterne henvisninger
 Officielle hjemmeside 

 
Etableret i 2006
Newtons vugge

Newtons vugge eller Newtons kugler er en mekanisk anordning, som viser hvordan bevægelsesmængde bevares og overføres i et system med lidt friktion. Newtons vugge blev opfundet af den hollandske matematikker og naturfilosof Willem Jacob 's Gravesande, som lavede flere apparater til at demonstrere Newtons fysik.

Newtons vugge er konstrueret af en række penduler (oftest fem; typisk ulige antal), som hænger tæt imod hinanden. Hvert pendul er kugleformet, og sat fast til rammen med to lige lange tråde. Alle trådene må være lige lange for at pendulkuglerne skal være i balance, og måden kuglerne er hængt op på, sikrer at alle pendulbevægelserne vil ske i samme plan. 

Ved at løfte én af de yderste kugler og slippe den ned mod den næste, vil man kunne se at denne kugles bevægelsesenergi overføres gennem alle kuglerne til den yderste kugle på modsat side. Denne kugle vil da svinge op til (næsten) samme højde som den første blev sluppet fra, og når kuglen pendulerer ned igen gentages bevægelsen i modsat retning. De midterste kugler bevæger sig ikke, eftersom bevægelsesenergien de bliver tilført overføres direkte til næste kugle. På grund af luftmodstand og anden friktion, vil bevægelsen langsomt dø ud.

En lignende indretning er en rund skive med et rullespor langs yderkanten. I sporet ligger et antal ens stålkugler. Skiven ligger lidt på skrå og alle kuglerne vil samle sig i den nedre kanten. Dersom en af kuglerne slippes fra det højeste punkt, vil den trille ned og ramme rækken af kugler. Kuglerne bliver liggende stille, hvorimod den sidste slås ud. Denne kugle triller over toppen og processen gentager sig. På grund af friktionskræfter vil kuglen ikke nå over toppen.  Skiven monteres på en motor, som meget langsomt drejer denne rundt. Denne langsomme drejebevægelsen er ikke synlig og tilfører den rullende kugle nok energi til, at den når over toppen. Man har da et system som øjensynligt bevæger sig evigt – en perpetuum mobile. Drejebevægelsen kan kun observeres ved at skivens laveste punkt flytter sig over tid.

Kilder/referencer

Eksterne henvisninger 

 fysikleksikon.nbi.ku.dk: Elastisk stød Citat: "...Newtons cradle. Impulsen overføres gennem elastiske stød fra den ene kugle til den anden..."

Legetøj
Klassisk mekanik
Classic de l'Ardèche 2017

Classic de l'Ardèche 2017 var den 17. udgave af cykelløbet Classic de l'Ardèche. Løbet var en del af UCI Europe Tour-kalenderen og blev arrangeret 25. februar 2017. Løbet blev vundet af italienske Mauro Finetto fra .

Hold og ryttere

Resultater

Eksterne henvisninger 
 
 

2017
UCI Europe Tour 2017
La Drôme Classic 2017

La Drôme Classic 2017 var den 4. udgave af cykelløbet La Drôme Classic. Løbet var en del af UCI Europe Tour-kalenderen og blev arrangeret 26. februar 2017. Det blev vundet af belgiske Sébastien Delfosse fra .

Hold og ryttere

Resultater

Eksterne henvisninger 
 
 

2017
UCI Europe Tour 2017
Putzarer See

Putzarer See er den største sø  i  Amt Anklam-Land, i Landkreis Vorpommern-Greifswald, i den tyske delstat Mecklenburg-Vorpommern. Den ligger sydøst for landsbyen Putzar i kommunen Boldekow i et Naturschutzgebiet  af samme navn. Den er  ca. 2,5 kilometer lang, og en bredde på omkring 980  m;  Den er meget lavvandet, med en gennemsnitsdybde på 0,4 meter.

Søen er sandet til efter omlægningen af Landgraben så den ikke længere løb gennem, og den har nu ingen, tilløb eller afløb af betydning. Søern er, som alle søer i Mecklenburg-Vorpommern dannet i den seneste istid. Søen er beskyttet både som landskabs. og naturschutzgebiet, og er grundet sin lave vanddybde fuglebeskyttelsesområde.

Eksterne kilder og henvisninger

 Dokumentation von   Zustand   und   Entwicklung   der wichtigsten Seen Deutschlands  Mecklenburg-Vorpommern Putzarer See p. 230-232

Søer i Mecklenburg-Vorpommern
Landkreis Vorpommern-Greifswald
Wonderwall

"Wonderwall" er en sang af det engelske rockband Oasis, skrevet af bandet guitarist og normale sangskriver Noel Gallagher. Sangen blev produceret af Owen Morris til deres andet studioalbum (What's the Story) Morning Glory? fra 1995. Ifølge Gallagher, beskriver "Wonderwall" "en imaginær ven der kommer for at redde dig fra dig selv".

Sangen blev udgivet som den tredje single fra albummet i oktober 1995. "Wonderwall" toppede hitlisterne i Australien, New Zealand, og Spanien. Sangen nåede top ti i yderligere ti lande, herunder Canada og USA som henholdsvis nummer 5 og 8, såvel som nummer to på både UK Singles Chart og Irish Singles Chart. Singlen blev platincertificeret af British Phonographic Industry og guldcertificeret af Recording Industry Association of America.

Det er stadig en af bandets mest populære sangen; den 9. juni 2013 blev den stemt ind som nummer et på den australske radiostation Triple J's "20 Years of the Hottest 100"-liste. Mange notable kunstnere har lavet et cover af sangen, såsom rocksangere Ryan Adams i 2003, folksangeren Cat Power og jazzmusikere Brad Mehldau i 2008.

Hitlister

Ugentlige lister

Årlister

Certifikationer

Referencer 

Singler fra 1995
Sange fra 1995
Oasis-sange
Sange skrevet af Noel Gallagher
Carl Gustaf Ekman

Carl Gustaf Ekman (6. oktober 1872 – 15. juni 1945) var en svensk avisredaktør og liberalistisk politiker, der var Sveriges statsminister fra 1926 til 1928 og igen fra 1930 til 1932. Han var partileder for partiet Frisinnade folkpartiet fra 1924 til 1932.

Eksterne henvisninger 

Politikere fra Sverige
Sveriges statsministre
Ministre fra Sverige
Svenskere i 1900-tallet
Personer fra Västmanland
Omloop Het Nieuwsblad for kvinder 2017

Omloop Het Nieuwsblad for kvinder 2017 var den 12. udgave af cykelløbet Omloop Het Nieuwsblad. Løbet var en del af den internationale UCI-kalender for damer og blev arrangeret 25. februar 2017. Løbet blev vundet af hollandske Lucinda Brand.

Hold og ryttere

Danske ryttere 
 Amalie Dideriksen kørte for Boels-Dolmans
 Trine Schmidt kørte for Lotto-Soudal Ladies
 Julie Leth kørte for Wiggle High5
 Cecilie Uttrup Ludwig kørte for Cervélo-Bigla Pro Cycling
 Camilla Møllebro kørte for Team VéloCONCEPT Women
 Christina Siggaard kørte for Team VéloCONCEPT Women
 Pernille Mathiesen kørte for Team VéloCONCEPT Women

Resultater

Eksterne henvisninger 
 

2017
Cykelløb i 2017
Lucinda Brand

Lucinda Brand (født 2. juli 1989) er en nederlandsk cykelrytter, der er på kontrakt hos . Efter at hun i fire år havde kørt for , blev det i august 2016 annonceret, at hun havde underskrevet en to-årig kontrakt med  med en rolle som holdleder, kaptajn som en del af holdets spurttog. I 2016 vandt hun Ladies Tour of Norway.

Referencer

Eksterne henvisninger 

Kvindelige cykelryttere fra Nederlandene
Cykelcrossryttere
Daniela Piedade

Daniela de Oliveira Piedade (født d. 2. Marts 1979 i São Paulo) er en brasiliansk håndboldspiller som spiller for ungarske Alba Fehérvár KC og Brasiliens håndboldlandshold. Hun har deltaget under bl.a Sommer-OL 2004 i Athen, Sommer-OL 2008 i Beijing og Sommer-OL 2012 i London.

Kilder

Eksterne henvisninger 
 

Håndboldspillere fra Brasilien
Håndboldspillere fra Fehérvár KC
Håndboldspillere fra Siófok KC
Håndboldspillere ved sommer-OL 2004
Samira Rocha

Samira Pereida da Silva Rocha (født d. 26. Januar 1989 i Recife) er en brasiliansk håndboldspiller som spiller for ungarske Kisvárdai KC og Brasiliens håndboldlandshold. Hun deltog under VM i håndbold 2011 i Brasilien.

Kilder 

Håndboldspillere fra Brasilien
Skollenborg Station

Skollenborg Station (Skollenborg stasjon) var en jernbanestation på Sørlandsbanen, der lå i Skollenborg, en forstad til Kongsberg i Norge.

Stationen åbnede 9. november 1871 som en del af Randsfjordbanens sidebane mellem Hokksund og Kongsberg. Sidebanen indgik senere som en af de første dele af Sørlandsbanen i 1924. Stationen blev fjernstyret 13. november 1967 men havde fortsat billetsalg indtil 1. januar 1982, hvor den blev gjort ubemandet. Stationen blev nedlagt 9. december 2012 i forbindelse med indførelsen af en ny køreplan for østlandsområdet. Den blev betjent af lokaltog mellem Kongsberg og Eidsvoll.

Stationsbygningen er den oprindelige fra 1871 og er opført i gulmalet træ efter tegninger af Georg Andreas Bull. Den er ikke fredet, men det er til gengæld transformatorstationen, der blev opført på stationsområdet i 1926 efter tegninger af Gudmund Hoel.

Litteratur

Noter

Eksterne henvisninger 

Stationer på Sørlandsbanen
Nedlagte jernbanestationer i Norge
Etableret i 1871
Ophørt i 2012
Jernbanestationer i Viken
Skortstøl Station

Skorstøl Station (Skorstøl holdeplass) er en tidligere jernbanestation på Sørlandsbanen, der ligger i Gjerstad kommune i Norge. Den ligger i et område, der hovedsageligt er præget af skove og søer som den nærliggende Skorstølsvatnet.

Stationen blev oprindeligt etableret som krydsningsspor 10. november 1935. 1. april 1937 forsynedes det østlige spor med et trinbræt. 15. december 1970 fik den status som fjernstyret krydsningsspor, og betjeningen med persontog ophørte.

Litteratur

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1935
Jernbanestationer i Agder
Ualand Station

Ualand Station (Ualand stasjon) er en tidligere jernbanestation på Sørlandsbanen, der ligger ved et mindre byområde i Lund kommune i Norge.

Stationen åbnede 1. november 1904 som en del af Flekkefjordbanen, der var taget i brug en måned før mellem Egersund og Flekkefjord. Oprindeligt hed den Ueland og havde status som holdeplads, men den blev opgraderet til station omkring 1913, og i april 1921 skiftede den navn til Ualand. I 1944 indgik strækningen mellem Egersund og Sira, hvor Ualand ligger, i Sørlandsbanen. Stationen blev fjernstyret 22. maj 1966. Betjeningen med persontog ophørte 2. juni, hvorefter den tidligere station har haft status som fjernstyret krydsningsspor.

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1904
Jernbanestationer i Rogaland
Christianne Mwasesa

Christianne Mwasesa Mwange (født d. 23. Marts 1985 i Lubumbashi)er en congolesisk håndboldspiller som spiller for Primeiro de Agosto i Angola og DR Congos håndboldlandshold. Hun har deltog under VM i håndbold 2013 i Serbien, hvor DR Congo blev nummer 20. og Mwasesa blev topscorer for det congolesiske landshold.

Kilder

Eksterne henvisninger 

Håndboldspillere fra Demokratiske Republik Congo